[pic] | EUROPOS KOMISIJA | Briuselis, 2009.12.16 KOM(2009)686 galutinis 2009/0183 (NLE) . Pasiūlymas TARYBOS SPRENDIMAS dėl Sąjungos pozicijos dėl naujų pakomitečių steigimo, kurią reikia priimti Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimu įsteigtame Bendradarbiavimo komitete (pateikta Komisijos) AIŠKINAMASIS MEMORANDUMAS (1) 1999 m. Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimas (PBS) yra Europos Sąjungos ir Azerbaidžano dvišalių santykių teisinis pagrindas. (2) 2006 m. lapkričio 14 d. ES ir Azerbaidžano bendradarbiavimo taryba priėmė rekomendaciją dėl Europos kaimynystės politikos (EKP) veiksmų plano įgyvendinimo. Kaip nurodyta šioje rekomendacijoje, veiksmų plane nustatyti konkretūs veiksmai, kuriais Šalys skatinamos vykdyti PBS numatytus įsipareigojimus, ir pateikta platesnė bendrais PBS tikslais grindžiama tolesnio ES ir Azerbaidžano santykių stiprinimo programa, kad būtų įtraukta svarbi ekonominės integracijos priemonė ir politinio bendradarbiavimo stiprinimas. (3) 2009 m. kovo mėn. Europos Vadovų Taryba palankiai įvertino sudarytą plačių užmojų Rytų partnerystę, kuri padės užmegzti glaudesnius dvišalius ir daugiašalius ryšius su rytų partnerėmis, kad būtų sudarytos būtinos sąlygos politinei asociacijai bei tolesnei ekonominei integracijai paspartinti siekiant remti šalių partnerių politines, socialines ir ekonomines reformas ir taip padėti joms priartėti prie ES. 2009 m. gegužės 7 d. Prahos Rytų partnerystės aukščiausiojo lygio susitikimo bendroje deklaracijoje patvirtintas ES valstybių narių ir Rytų Europos partnerių troškimas pradėti naują santykių etapą siekiant pirmiau minėtų tikslų. (4) ES ir Azerbaidžano EKP veiksmų plano 5 skyriuje (Stebėsena) nustatyta, kad pagal PBS įkurtos bendros institucijos skatins ir stebės veiksmų plano įgyvendinimą ir kad pagal atitinkamus susitarimus sukurtos struktūros prireikus turėtų būti peržiūrimos, siekiant užtikrinti, jog į visus EKP prioritetus būtų tinkamai atsižvelgta. (5) Institucinė struktūra, įskaitant keletą sektorių pakomitečių, yra kitų panašių susitarimų su EKP šalimis partnerėmis, kaip antai Jordanija (dabar 11 pakomitečių), Maroku (10 pakomitečių), Ukraina (7 pakomitečiai), Moldovos Respublika (4 pakomitečiai), ir jų veiksmų planų įgyvendinimo pagrindas. Šiuo pasiūlymu laikomasi panašaus požiūrio ir siekiama užtikrinti institucinę struktūrą, kad ES ir Azerbaidžanas galėtų išplėsti savo dvišalių santykių bendradarbiavimo sritis. Iki šiol įsteigti du pakomitečiai, kurie padeda ES ir Azerbaidžano bendradarbiavimo komitetui vykdyti jos funkcijas: 1) prekybos, ekonomikos ir susijusių teisinių reikalų pakomitetis ir 2) energetikos, transporto ir aplinkos pakomitetis. (6) Azerbaidžanas pageidauja sustiprinti bendradarbiavimą kitose PBS srityse ir išreiškė pasiryžimą plėtoti platesnių užmojų santykius laikantis Rytų partnerystės principų. (7) Siekdama išplėsti bendradarbiavimo institucinę sistemą, stebėti EKP veiksmų plano įgyvendinimą ir stiprinti ES ir Azerbaidžano santykius, Europos Komisija siūlo Tarybai įsteigti dar du pakomitečius: 1) Teisingumo, laivės ir saugumo, žmogaus teisių ir demokratijos pakomitetį; 2) Užimtumo ir socialinių reikalų, visuomenės sveikatos, mokymo, švietimo ir jaunimo reikalų, kultūros, informacinės visuomenės ir audiovizualinės politikos, mokslo ir technologijų pakomitetį. Šie pakomitečiai bus įsteigti remiantis PBS. (8) Pirmiau nurodyta struktūra būtų tinkama EKP veiksmų plano įgyvendinimui skatinti ir stebėti. Bendradarbiaudami pakomitečiuose ekspertai galės keistis informacija bei geriausia patirtimi – tai padės Europos Komisijai ir šalių partnerių ekspertams stiprinti pasitikėjimą ir užmegzti glaudesnius ryšius. (9) Bendradarbiaujant pakomitečiuose bus sustiprinti ryšiai su Azerbaidžanu ir nuolatos teikiama informacija apie šalies pažangą ir užmojus. Be to, bendradarbiaujant bus galima nustatyti sritis, kuriose Azerbaidžanui reikėtų paramos (pvz., administraciniams gebėjimams stiprinti pagal Rytų partnerystės išsamias institucijų kūrimo programas). (10) Kaip numatyta 1999 m. gegužės 31 d. Tarybos ir Komisijos sprendimo dėl pirmiau minėto PBS sudarymo 2 straipsnio 1 dalyje, pridedamas Tarybos sprendimo dėl pozicijos dėl naujų pakomitečių steigimo, kurią reikia priimti Sąjungai ES ir Azerbaidžano bendradarbiavimo komitete, pasiūlymo tekstas. Kiekvieno pakomitečio tikslai, svarstomos temos ir įgyvendinimo taisyklės išdėstytos pridedamose darbo tvarkos taisyklėse. 2009/0183 (NLE) Pasiūlymas TARYBOS SPRENDIMAS dėl Sąjungos pozicijos dėl naujų pakomitečių steigimo, kurią reikia priimti Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimu įsteigtame Bendradarbiavimo komitete EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, atsižvelgdama į 1999 m. gegužės 31 d. Tarybos ir Komisijos sprendimo[1] dėl Partnerystės ir bendradarbiavimo susitarimo tarp Europos Bendrijų bei jų valstybių narių ir Azerbaidžano Respublikos sudarymo 2 straipsnio 1 dalį, atsižvelgdama į Komisijos pasiūlymą, kadangi: (1) 2006 m. lapkričio 14 d. ES ir Azerbaidžano bendradarbiavimo taryba priėmė rekomendaciją dėl ES ir Azerbaidžano veiksmų plano įgyvendinimo. (2) Minėto Partnerystės ir bendradarbiavimo susitarimo 83 straipsnyje numatyta, kad Bendradarbiavimo komitetas padeda Bendradarbiavimo tarybai vykdyti savo funkcijas. (3) 1999 m. spalio 12 d. ES ir Azerbaidžano bendradarbiavimo taryba priėmė Bendradarbiavimo komiteto darbo tvarkos taisykles[2] ir perdavė ES ir Azerbaidžano bendradarbiavimo komitetui atsakomybę steigti ir toliau formuoti pakomitečius, PRIĖMĖ ŠĮ SPRENDIMĄ: Vienintelis straipsnis Pozicija dėl naujų pakomitečių steigimo, kurią reikia priimti Sąjungai Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo 83 straipsniu įsteigtame Bendradarbiavimo komitete, atitinka šio sprendimo priedą. Priimta Briuselyje Tarybos vardu Pirmininkas PRIEDAS ES IR AZERBAIDŽANO BENDRADARBIAVIMO KOMITETAS, atsižvelgdamas į Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimą (toliau – Susitarimas), ypač į jo 83 straipsnį, kadangi: (1) Pagal darbo tvarkos taisyklių[3] 10 straipsnį Bendradarbiavimo komitetas gali steigti pakomitečius ir nustatyti jų įgaliojimus. (2) ES ir Azerbaidžano Europos kaimynystės politikos (EKP) veiksmų plane (5 skyriuje) nustatyta, kad pagal Susitarimą įkurtos bendros institucijos skatins ir stebės veiksmų plano įgyvendinimą ir kad pagal atitinkamus susitarimus sukurtos struktūros prireikus turėtų būti peržiūrimos, siekiant užtikrinti, jog į visus EKP prioritetus būtų tinkamai atsižvelgta. (3) 2009 m. gegužės 7 d. Prahos Rytų partnerystės aukščiausiojo lygio susitikimo bendroje deklaracijoje pabrėžiamas bendras noras stiprinti ir aktyvinti ES ir Rytų Europos partnerių dvišalius santykius, PRIĖMĖ ŠĮ SPRENDIMĄ: Vienintelis straipsnis Įsteigiami A priede išvardyti pakomitečiai. Priimami B priede nustatyti pakomitečių įgaliojimai. Priimta ES ir Azerbaidžano bendradarbiavimo komiteto vardu Azerbaidžano vardu Europos Sąjungos vardu A priedas ES ir Azerbaidžano bendradarbiavimo komitetas Steigiami nauji pakomitečiai (1) Teisingumo, laivės ir saugumo, žmogaus teisių ir demokratijos pakomitetis; (2) Užimtumo ir socialinių reikalų, visuomenės sveikatos, mokymo, švietimo ir jaunimo reikalų, kultūros, informacinės visuomenės ir audiovizualinės politikos, mokslo ir technologijų pakomitetis. B priedas Pagal Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimą įsteigto Teisingumo, laivės ir saugumo, žmogaus teisių ir demokratijos pakomitečio įgaliojimai BENDRADARBIAVIMO KOMITETAS, atsižvelgdamas į Partnerystės ir bendradarbiavimo susitarimą, kuriuo įsteigiama Europos Bendrijų bei jų valstybių narių ir Azerbaidžano Respublikos partnerystė, atsižvelgdamas į Bendradarbiavimo komiteto darbo tvarkos taisykles, kurias 1999 m. spalio 12 d. Bendradarbiavimo taryba nustatė savo darbo tvarkos taisyklių priede, ypač į jų 10 straipsnį, įsteigė Teisingumo, laisvės ir saugumo, žmogaus teisių ir demokratijos pakomitetį, kuriam suteikiami toliau nurodyti įgaliojimai: 1 straipsnis Pakomitetis svarsto Partnerystės ir bendradarbiavimo susitarimo ir susijusio ES ir Azerbaidžano Europos kaimynystės politikos veiksmų plano įgyvendinimo klausimus šiose srityse: - sienų valdymas; - legalios ir nelegalios migracijos valdymas (įskaitant su readmisija, vizomis, kelionės dokumentų saugumu ir prieglobsčiu susijusius klausimus); - šalies viduje perkelti asmenys; - kova su organizuotu nusikalstamumu (įskaitant prekybą žmonėmis, elektroninius nusikaltimus, vaikų išnaudojimą, finansinius ir ekonominius nusikaltimus, kaip antai pinigų plovimas, mokestinis sukčiavimas ir klastojimas, korupciją privačiajame ir viešajame sektoriuose, neteisėtus narkotikus, prekybą ginklais ir kitokią neteisėtą veiką, bet tuo neapsiribojant); - kova su terorizmu (įskaitant terorizmo finansavimą); - teisėsaugos ir teismų bendradarbiavimas; - asmens duomenų apsauga; - tarpvalstybinio ir regioninio bendradarbiavimo teisingumo, laisvės ir saugumo klausimais vystymas; - demokratija ir žmogaus teisės, įskaitant tarptautinių su žmogaus teisėmis susijusių konvencijų ratifikavimą ir įgyvendinimą; - teisinė valstybė, įskaitant teismų sistemos reformą ir teisę kreiptis į teismą. Pakomitetis taip pat gali svarstyti su Rytų partnerystės, Juodosios jūros sinergijos ar kitų atitinkamo dvišalio bendradarbiavimo iniciatyvų įgyvendinimu susijusius klausimus ar konkrečius projektus. Šis sąrašas nėra išsamus, Bendradarbiavimo komitetas gali jį papildyti kitais klausimais. Bet kurios Šalies prašymu gali būti svarstomi atskiri klausimai. 2 straipsnis Pakomitetis yra pavaldus Bendradarbiavimo komitetui. Po kiekvieno posėdžio pakomitetis pateikia ataskaitą Bendradarbiavimo komitetui ir perduoda jam savo išvadas. 3 straipsnis Pakomitetį sudaro Šalių atstovai. Abiem Šalims susitarus tam tikrais pakomitečio posėdžių darbotvarkės klausimais gali būti išklausoma ekspertų nuomonė. 4 straipsnis Pakomitečiui Šalys pirmininkauja pakaitomis pagal Bendradarbiavimo komiteto nustatytas pakaitinio pirmininkavimo taisykles[4]. 5 straipsnis Pakomitečio nuolatinio sekretoriaus pareigas kartu vykdo Europos Komisijos pareigūnas ir Azerbaidžano Respublikos vyriausybės pareigūnas. Visa su pakomitečiu susijusi informacija perduodama nuolatiniam sekretoriui. 6 straipsnis Pakomitečio posėdžiai kurios nors Šalies rašytiniu prašymu ir abiejų Šalių susitarimu šaukiami esant reikalui ir bent kartą per metus. Visi posėdžiai vyksta abiejų Šalių sutartoje vietoje ir jų nustatytu laiku. Pakomitečio posėdžių sesija trunka dvi dienas: vieną dieną aptariami teisingumo, laisvės ir saugumo, kitą – žmogaus teisių ir demokratijos klausimai. Pirmasis pakomitečio posėdis šaukiamas tik po to, kai bus sėkmingai užbaigti šie veiksmai: - surengtas neoficialus techninio pobūdžio posėdis Briuselyje, per kurį būtų apsikeista nuomonėmis spręstinais klausimais ir aptarti praktinio darbo metodai toliau bendradarbiaujant teisingumo, laisvės ir saugumo srityje; - surengta Europos Komisijos ekspertų misija į Azerbaidžaną, per kurią būtų aptarti preliminarūs techninio pobūdžio klausimai, pasikeista nuomonėmis dėl būsimo Teisingumo, laisvės ir saugumo, žmogaus teisių ir demokratijos pakomitečio kompetencijos ir sudėties ir nustatyti partneriai; - aptarti techninio pobūdžio klausimai ir pateiktas Azerbaidžano atsakymas į klausimyną dėl padėties su teisingumu, laisve ir saugumu susijusiose srityse; - surengtas seminaras judumo klausimais, įskaitant nelegalios migracijos prevenciją, legalios migracijos valdymą, readmisiją ir keitimąsi informacija dėl vizų; - pateikta ataskaita valstybėms narėms. Gavęs prašymą sušaukti pakomitečio posėdį, kitos Šalies sekretorius atsako per 15 darbo dienų. Ypatingos skubos atvejais pakomitečio posėdžiai abiem Šalims susitarus gali būti sušaukiami greičiau. Prieš kiekvieną posėdį pirmininkui pranešama apie numatomą abiejų Šalių delegacijos sudėtį. Pakomitečio posėdžius kartu šaukia du nuolatiniai sekretoriai, veikiantys pritariant Bendradarbiavimo komiteto sekretoriams. 7 straipsnis Į darbotvarkę įtrauktini klausimai nuolatiniams sekretoriams pateikiami ne vėliau kaip prieš 15 darbo dienų iki atitinkamo pakomitečio posėdžio. Bet kokie patvirtinamieji dokumentai nuolatiniams sekretoriams pateikiami ne vėliau kaip prieš 10 darbo dienų. Atsižvelgiant į šiuos klausimus, parengiama preliminari darbotvarkė ir su patvirtinamaisiais dokumentais nusiunčiama Bendradarbiavimo komiteto sekretoriams bei valstybių narių nuolatinėms atstovybėms ne vėliau kaip prieš 5 darbo dienas iki pakomitečio posėdžio. Išimtiniais atvejais gavus rašytinį abiejų nuolatinių sekretorių sutikimą papildomi klausimai gali būti įtraukti į darbotvarkę per trumpesnį laiką. 8 straipsnis Posėdžiuose pakomitetis nagrinėja kai kurias arba visas 1 straipsnyje išvardytas sritis. 9 straipsnis Jei nenusprendžiama kitaip, pakomitečio posėdžiai yra uždari. 10 straipsnis Kiekvienas posėdis protokoluojamas. Kiekvieno pakomitečio posėdžio protokolo ir išvadų kopijos perduodamos Bendradarbiavimo komiteto sekretoriams. Kopijos siunčiamos ir valstybių narių nuolatinėms atstovybėms. 11 straipsnis Prie pakomitečio veikia žmogaus teisių grupė, kurią sudaro Europos Sąjungos valstybių narių ir Azerbaidžano pilietinės visuomenės atstovai ir kuri teikia rekomendacijas pakomitečiui. Pagal Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimą įsteigto Užimtumo ir socialinių reikalų, visuomenės sveikatos, mokymo, švietimo ir jaunimo reikalų, kultūros, informacinės visuomenės ir audiovizualinės politikos, mokslo ir technologijų pakomitečio įgaliojimai BENDRADARBIAVIMO KOMITETAS, atsižvelgdamas į Partnerystės ir bendradarbiavimo susitarimą, kuriuo įsteigiama Europos Bendrijų bei jų valstybių narių ir Azerbaidžano Respublikos partnerystė, atsižvelgdamas į Bendradarbiavimo komiteto darbo tvarkos taisykles, kurias 1999 m. spalio 12 d. Bendradarbiavimo taryba nustatė savo darbo tvarkos taisyklių priede, ypač į jų 10 straipsnį, įsteigė Užimtumo ir socialinių reikalų, visuomenės sveikatos, mokymo, švietimo ir jaunimo reikalų, kultūros, informacinės visuomenės ir audiovizualinės politikos, mokslo ir technologijų pakomitetį, kuriam suteikiami toliau nurodyti įgaliojimai: 1 straipsnis Pakomitetis svarsto Partnerystės ir bendradarbiavimo susitarimo ir susijusio ES ir Azerbaidžano Europos kaimynystės politikos veiksmų plano įgyvendinimo klausimus šiose srityse: - socialinė ir užimtumo politika, įskaitant socialines reformas, socialinę apsaugą ir socialinę įtrauktį, taip pat moterų skatinimas dalyvauti socialiniame, ekonominiame ir politiniame gyvenime; - visuomenės sveikata; - švietimas, mokymas ir jaunimo reikalai (visų pirma švietimo ir mokymo sistemų reforma ir modernizavimas, profesinio rengimo programos, gebėjimų stiprinimas ir mobilumas); - kultūra; - informacinė visuomenė; - audiovizualinė politika; - mokslas ir technologijos, moksliniai tyrimai ir plėtra; - regioninis bendradarbiavimas pirmiau minėtose srityse; - atitinkama reguliavimo sistema ir ES parama pirmiau minėtose srityse. Pakomitetis taip pat gali svarstyti su Rytų partnerystės, Juodosios jūros sinergijos ar kitų atitinkamo dvišalio bendradarbiavimo iniciatyvų įgyvendinimu susijusius klausimus ar konkrečius projektus. Šis sąrašas nėra išsamus, Bendradarbiavimo komitetas gali jį papildyti kitais klausimais. 2 straipsnis Pakomitetis yra pavaldus Bendradarbiavimo komitetui. Po kiekvieno posėdžio pakomitetis pateikia ataskaitą Bendradarbiavimo komitetui ir perduoda jam savo išvadas. 3 straipsnis Pakomitetį sudaro Šalių atstovai. Abiem Šalims susitarus tam tikrais pakomitečio posėdžių darbotvarkės klausimais gali būti išklausoma ekspertų nuomonė. 4 straipsnis Pakomitečiui Šalys pirmininkauja pakaitomis pagal Bendradarbiavimo komiteto nustatytas pakaitinio pirmininkavimo taisykles[5]. 5 straipsnis Pakomitečio nuolatinio sekretoriaus pareigas kartu vykdo Europos Komisijos pareigūnas ir Azerbaidžano Respublikos vyriausybės pareigūnas. Visa su pakomitečiu susijusi informacija perduodama nuolatiniam sekretoriui. 6 straipsnis Pakomitečio posėdžiai kurios nors Šalies rašytiniu prašymu ir abiejų Šalių susitarimu šaukiami esant reikalui ir bent kartą per metus. Visi posėdžiai vyksta abiejų Šalių sutartoje vietoje ir jų nustatytu laiku. Gavęs prašymą sušaukti pakomitečio posėdį, kitos Šalies sekretorius atsako per 15 darbo dienų. Ypatingos skubos atvejais pakomitečio posėdžiai abiem Šalims susitarus gali būti sušaukiami greičiau. Prieš kiekvieną posėdį pirmininkui pranešama apie numatomą abiejų Šalių delegacijos sudėtį. Pakomitečio posėdžius kartu šaukia du nuolatiniai sekretoriai, veikiantys pritariant Bendradarbiavimo komiteto sekretoriams. 7 straipsnis Į darbotvarkę įtrauktini klausimai nuolatiniams sekretoriams pateikiami ne vėliau kaip prieš 15 darbo dienų iki atitinkamo pakomitečio posėdžio. Bet kokie patvirtinamieji dokumentai nuolatiniams sekretoriams pateikiami ne vėliau kaip prieš 10 darbo dienų. Atsižvelgiant į šiuos klausimus, parengiama preliminari darbotvarkė ir su patvirtinamaisiais dokumentais nusiunčiama Bendradarbiavimo komiteto sekretoriams bei valstybių narių nuolatinėms atstovybėms ne vėliau kaip prieš 5 darbo dienas iki pakomitečio posėdžio. Išimtiniais atvejais gavus rašytinį abiejų nuolatinių sekretorių sutikimą papildomi klausimai gali būti įtraukti į darbotvarkę per trumpesnį laiką. 8 straipsnis Posėdžiuose pakomitetis nagrinėja kai kurias arba visas 1 straipsnyje išvardytas sritis. 9 straipsnis Jei nenusprendžiama kitaip, pakomitečio posėdžiai yra uždari. 10 straipsnis Kiekvienas posėdis protokoluojamas. Kiekvieno pakomitečio posėdžio protokolo ir išvadų kopijos perduodamos Bendradarbiavimo komiteto sekretoriams. Kopijos siunčiamos ir valstybių narių nuolatinėms atstovybėms. [1] OL L 246, 1999 9 17, p. 1–2. [2] OL L 297, 1999 11 18, p. 32. [3] OL L 297, 1999 11 18, p. 33. [4] OL L 297, 1999 11 18, p. 33. [5] OL L 297, 1999 11 18, p. 33.